ལྡན་ལུགས་ནི།སྐབས་འདིར་ཡིག་གཟུགས་ལ་གོ་མི་ཉན།རི་མོའི་འབྲི་ལུགས་ལ་བཤད་པ་རེད།གཙོ་བོ་ལྡན་ཡུལ་ལམ་འདན་ཁོག་བྱ་བ་དེ་ནས་དར་བའི་བཟོ་ལུགས་ལ་ཟེར།དེང་སང་བཤད་ན།ཡུལ་ཤུལ་རྫོང་དང་སེར་ཤུལ་རྫོང་གཉིས་ལ་གོཡུལ་འདི་དག་ཏུ་དེང་སང་ཡང་ལྡན་ལུགས་ཀྱི་བྲག་བརྐོས་ལྷ་རྟེན་མང་པོ་ཡོད།ལྡན་ལུགས་ཀྱི་བཟོ་སྟངས་དེ་རྒྱལ་ལུགས་དང་ཧ་ཅང་ཐག་ཉེ་བ་ཞིག་ཡིན་འདུགསྡེ་སྲིད་ཀྱི་བཻ་དཀར་གཡའ་སེལ་དང་།ཞུས་ཆེན་ཚུལ་ཁྲིམས་རིན་ཆེན་གྱི་གསུང་དུ།རྒྱལ་ལུགས་དང་ཉེ་བའི་ལྡན་ལུགས་ཞེས་གསལ་བོར་བཤད་ཡོད།མཁས་པ་ལ་ལས་དེར་གོ་བ་ནོར་ནས་རྒྱ་ལུགས་ཞེས་བསྒྱུར་བ་ནི་ཤིན་ཏུ་མི་རུང་བ་ཞིག་རེད།